stanford-oval/wikipedia huggingface dataset:
בנג'מין רובינס קרטיס
קריירה משפטית ופוליטית במסצ'וסטס

ב-1834 עבר קרטיס לבוסטון, שם הוא הצטרף למשרד עורכי הדין של צ'ארלס קרטיס. עבודתו בעיר נמל כמו בוסטון אפשרה לו להתמחות במשפט ימי הוא גם נודע בשל בקיאותו בחוקי הפטנטים.
ב-1836 השתתף קרטיס ב"תביעת החירות" (Freedom suit) "הקהילה נגד אייויס" (Commonwealth v. Aves) כנציג ההגנה. הרקע למקרה החל עם ביקורה של מרי סלייטר אצל אביה, תומאס אייויס, בבוסטון. סלייטר הביאה עמה שפחה צעירה בת שש בערך בשם מד. בעת שהותה בבוסטון חלתה סלייטר וביקשה מאביה שידאג למד עד שהיא (סלייטר) תחלים. אגודת נשות בוסטון נגד העבדות (Boston Female Anti-Slavery Society) ואחרים ביקשו הוצאת צו הביאס קורפוס נגד אייויס, בטענה שמד הפכה לחופשייה עקב הגעתה עם גבירתה למסצ'וסטס מרצונה החופשי של זו האחרונה. אייויס השיב לצו באומרו שמד היא שפחתה של בתו ושהוא החזיק בה כנציגה של בתו. קרטיס היה אחד מעורכי הדין שייצגו את אייויס.
בית המשפט העליון של מסצ'וסטס, בראשותו של למואל שאו, פסק שמד הייתה בת חורין והפך אותה לבת חסותו של בית המשפט. החלטה זו יצרה תקדים. בעוד שעל פי החלטות קודמות, נפסק שעבדים שהובאו מרצונם החופשי של אדוניהם למדינות חירות, והתגוררו בהן במשך שנים רבות, הפכו לבני חורין, פסק הדין "הקהילה נגד אייויס" היה הראשון שקבע שעבד שהובא מרצונו החופשי של אדוניו למדינת חירות, יחשב לחופשי מיד עם הגעתו למדינה זו. ההחלטה בתביעת חירות זו עוררה מחלוקת וגרמה לניכור מצד הדרום. הסיוע המשפטי שהעניק קרטיס למשפחת אייויס עמד בניגוד לחוות דעת המיעוט שכתב ב-1857 בפסק דין דרד סקוט נגד סנדפורד, 21 שנים מאוחר יותר בעת כהונתו בבית המשפט העליון של ארצות הברית.
בפברואר 1846 היה קרטיס לחבר בתאגיד הרווארד (Harvard Corporation), אחת משתי מועצות המנהלים של אוניברסיטת הרווארד. ב-1849 הוא נבחר לבית הנבחרים של מסצ'וסטס. הוא התמנה כיושב ראש ועדה לרפורמה במערכת המשפט של המדינה, שהגישה ב-1851 הצעת חוק מתאימה. חוק זה היה דוגמה לרפורמה שיפוטית והוא אושר על ידי בית המחוקקים ללא תיקון כלשהו.
שופט בבית המשפט העליון של ארצות הברית

ב-22 בספטמבר 1851 מונה קרטיס על ידי הנשיא מילרד פילמור במינוי פגרה כשופט בבית המשפט העליון של ארצות הברית במקומו של לוי וודברי שנפטר. הסנאטור דניאל ובסטר שיכנע את הנשיא פילמור למנות את קרטיס למשרה והיה התומך העיקרי בו. ב-11 בדצמבר הוגש מינויו של קרטיס באופן רשמי לסנאט של ארצות הברית והוא אושר ב-20 בדצמבר. קרטיס היה הראשון מבין שופטי בית המשפט העליון שקיבל את תואר המשפטים שלו מבית ספר למשפטים. השופטים שקדמו לו קיבלו את הכשרתם ב"קריאה עצמית" (Reading law), שהייתה סוג של חניכות במשרד עורכי דין, או שלמדו בבית ספר למשפטים מבלי לקבל תואר.
בחוות דעתו בפסק הדין "קולי נגד מועצת המפקחים" (Cooley v. Board of Wardens) הוא קבע שסמכות המסחר חלה על חוקים הקשורים לניתוב. חוקי המדינות שקשורים לסמכות המסחר יכלו להיות תקפים כל עוד לא הביע הקונגרס את דעתו בעניין. מצב זה פתר מחלוקת היסטורית בנוגע לסמכויות הפדרליות בנוגע לסחר הבין-מדינתי. עד היום מהווה חוות דעתו של קרטיס תקדים חשוב לפתרון מחלוקות כאמור. בתיק זה פירש בית המשפט את סעיף המסחר בחוקת ארצות הברית. השאלה שעמדה בתיק זה הייתה אם המדינות יכולות לפקח על הבטים של הסחר או שהקונגרס מחזיק באופן בלעדי את הסמכות לפקח על הסחר. קרטיס סיכם שלממשלה הפדרלית הסמכות הבלעדית לפקח על הסחר רק כאשר במקרים בהם נדרשת אחידות לאומית. בכל מקרה אחר יכולות המדינות לפקח על הסחר.
שופט בבית המשפט העליון של ארצות הברית > פסק דין דרד סקוט נגד סנדפורד

קרטיס נודע כאחד משני שופטי בית המשפט העליון שכתבו חוות דעת מיעוט בפסק דין דרד סקוט נגד סנדפורד, שבה הוא חלק על פסק הדין של רוב השופטים בהרכב שדן בתיק. הוא טען נגד החלטת הרוב ששלל את חירותו של העבד דרד סקוט. קרטיס ציין שבשל העובדה שהיו אזרחים אפרו-אמריקאים, הן במדינות הדרום והן במדינות הצפון כאשר נוסחה חוקת ארצות הברית, נמנו השחורים באופן ברור על "אזרחי ארצות הברית" שתמכו במסמך היסוד. הוא גם הביע את דעתו שבשל העובדה שרוב השופטים קבעו שלסקוט לא הייתה זכות עמידה בתיק, לא יכול היה בית המשפט למשיך ולפסוק בנוגע לזכויותיו.
שופט בבית המשפט העליון של ארצות הברית > התפטרותו

ב-30 בספטמבר 1857 התפטר קרטיס מכהונתו בשל סערת הרגשות שלו כתוצאה מהאווירה הקשה שנוצרה בבית המשפט העליון כתוצאה מפסק דין דרד סקוט. כפי שתיאר זאת אחד המקורות, "מחלוקת מרה וכפייה מצדו של רוג'ר טוני הובילו לעזיבתו של קרטיס את בית המשפט ב-1857". אחרים גורסים שסיבת התפטרותו של קרטיס הייתה הן מסיבות עקרוניות והן מסיבות פיננסיות. קרטיס לא חיבב את משימות "סבבי הרכיבה" שהוטלו על שופטי בית המשפט העליון. הוא חש ניכור כלפי בית המשפט ולא נטה לשתף פעולה בעבודה עם אחרים. הוא לא חש עצמו כחלק מצוות, לפחות לא כחלק מצוות השופטים הזה. המרירות בנוגע לפסק הדין דרד סקוט הובילה לחוסר אמון הדדי. הוא לא היה מעוניין לחיות ממשכורת של 6,500 דולר לשנה, סכום שהיה נמוך מרווחיו כעורך דין במגזר הפרטי.
אף על פי שקרטיס כיהן על כס השיפוט במשך שש שנים בלבד, הוא נחשב באופן כללי כשופט הבולט היחידי בתקופת נשיאותו של טוני בבית המשפט העליון, להוציא את טוני עצמו. הוא היה השופט העליון היחידי שהתפטר על רקע עניין עקרוני.
שובו למגזר הפרטי

לאחר התפטרותו שב קרטיס לבוסטון לעסוק בעריכת דין במגזר הפרטי והיה לאחד מעורכי הדין המובילים בארצות הברית. במשך 15 השנים הבאות הוא הופיע במספר תיקים בבית המשפט העליון.
ב-1868 שימש קרטיס כראש צוות ההגנה שייצג את הנשיא אנדרו ג'ונסון במשפט ההדחה שהתנהל נגדו בסנאט. הוא היה זה שקרא את התשובות לסעיפי ההדחה. נאום הפתיחה שלו ארך יומיים וצוין לשבח על בהירותו המשפטית. קרטיס שיכנע את הסנאט שהליך ההדחה היה צעד משפטי ולא פוליטי, כך שנדרשה שמיעה מלאה של העדויות. בכך הציב קרטיס תקדים שהשפיע על כל תהליכי ההדחה שהתקיימו לאחר מכן.
לאחר זיכויו של ג'ונסון במשפט ההדחה, דחה קרטיס את הצעתו של הנשיא להתמנות למשרת התובע הכללי של ארצות הברית. לאחר מותו של נשיא בית המשפט העליון סלמון צ'ייס ב-1873, היה קרטיס מועמד בעל סיכויים גבוהים להתמנות במקומו, אך הוא לא מונה לתפקיד. ב-1874 הוא התמודד ללא הצלחה בבחירות למושב בסנאט של ארצות הברית מטעם מסצ'וסטס כנציג המפלגה הדמוקרטית. סך כך הכנסותיו של קרטיס מפרישתו מכס השיפוט ב-1857 ועד מותו ב-1874 הגיעו ל-650,000 דולר.
בנג'מין רובינס קרטיס נפטר ב-15 בספטמבר 1874 בניופורט שברוד איילנד. הוא נטמן בבית הקברות מאונט אוברן שבקיימברידג', מסצ'וסטס.
הערות שוליים

↑  "Famous Dissents - Dred Scott v. Sandford (1857)". PBS.
↑  "Supreme Court Justices Who Are Phi Beta Kappa Members". Phi Beta Kappa. Archived from the original on September 28, 2011.
↑  Harvard Law School (1890). "Quinquennial Catalogue of the Officers and Students of the Law School of Harvard University, 1817-1889".
↑  Davis, William Thomas (1895). "Bench and Bar of the Commonwealth of Massachusetts, Volume 1".
↑  A Memoir of Benjamin Robbins Curtis, LL. D.: Memoir (1879), p. 84.
↑  Finkelman, Paul (2015). "Commonwealth v Aves (1836)". In Hinks, Peter; McKivigan, John (eds.). Abolition and Antislavery: A Historical Encyclopedia of the American Mosaic. ABC-CLIO. pp. 85–87.
↑  "Commonwealth v. Aves".
↑  "The Political Graveyard".
↑  "Benjamin Robbins Curtis, Timeline of the Court". Supreme Court Historical Society. Archived from the original on March 20, 2010.
1 2 3 4 5 6  Fox, John. "The First Hundred Years: Biographies of the Robes, Benjamin Robinson Curtis". Public Broadcasting Service.
1 2 3  "Benjamin Curtis". michaelariens.com. Archived from the original on July 24, 2008.
↑  Dred Scott v. Sandford - Dissenting Opinion by Benjamin R. Curtis
↑  "Roger B. Taney". michaelariens.com. Archived from the original on May 16, 2008.
↑  Vining Jr., Richard L.; Smelcer, Susan Navarro; Zorn, Christopher J. (January 26, 2010). "Judicial Tenure on the U.S. Supreme Court, 1790-1868: Frustration, Resignation, and Expiration on the Bench". Emory Public Law Research Paper (6–10): 9, 10.
↑  Van Tassel, Emily Field; Wirtz, Beverly Hudson; Wonders, Peter. "Why Judges Resign: Influences on Federal Judicial Service, 1789 to 1992". National Commission on Judicial Discipline and Removal, Federal Judicial Center. pp. 13, 66, 123, 130. Archived from the original on June 1, 2010.
1 2 3  Benjamin R. Curtis, Jr., ed. (October 19, 1879). "Judge Benjamin R. Curtis, A Memoir of Benjamin Robbins Curtis, LL.D. With Some of his Professional and Miscellaneous Writings". The New York Times.
1 2  Wilson, James Grant. "Benjamin Robbins Curtis". Appletons Encyclopedia, vol 2, p. 35.
| --- | --- |
בקרת זהויות :  NLI: 987007278770105171  PLWABN: 9810656361505606  BIBSYS: 5075524  GND: 130490318  ISNI: 0000 0000 2410 0242  LCCN: n84124639  SNAC: w69c71k3  SUDOC: 112381022  VIAF: 6041841   WorldCat (עם VIAF): 6041841
גזאפלשטיין

| --- | --- |

 לידה:  יוני 1985 (בן 39) הרובע השמיני של ליון, צרפת 
 שם לידה:  Mike Lévy 
 שם במה:  Gesaffelstein 
 מוקד פעילות:  צרפת 
 תקופת הפעילות:  מ-2008 
 סוגה:  טכנו, EBM, אלקטרו-אינדסטריאל, מוזיקה קלאסית, סינת'-פופ, אלקטרו, מוזיקת דאנס אלקטרונית, סינת'ווייב 
 שפה מועדפת:  צרפתית 
 חברת תקליטים:  קולומביה רקורדס, Turbo, זון, פרלופון, וורנר מיוזיק גרופ, EMI 
 www.gesaffelstein.com
 
מייק לוי (בצרפתית: Mike Lévy; נולד ב-13 ביוני 1987), הידוע בשם הבמה גזאפלשטיין (Gesaffelstein), הוא מוזיקאי, די ג'יי, פזמונאי ומפיק מוזיקלי צרפתי-יהודי. הוא עבד לצד אמנים כגון דה ויקנד, דאפט פאנק, קניה וסט, אייסאפ רוקי, אלקטריק יאות' (אנ'), חיים, מיס קיטין (אנ'), דה האקר (אנ'), ז'אן מישל ז'אר ופארל ויליאמס.
קריירה

מייק לוי נולד בליון שבצרפת ביוני 1987. הוא החל לייצר מוזיקה בגיל שש עשרה כשהוא ניגן לראשונה בסינתיסייזר אנלוגי. שם הבמה שלו הוא הלחם בסיסים של המונח הגרמני גזאמטקונסטוורק והפיזיקאי אלברט איינשטיין. בשנת 2008, הוציא את המיני-אלבום הראשון שלו באמצעות הלייבל OD Records. בשנת 2009, הוא ייסד יחד עם דה האקר, אלקס ריינאוד ודייוויד רימוך חברת תקליטים עצמאית הנקראת Zone.
בשנת 2012, הרצועה שלו, "Viol", שומשה בפרסומות של סיטרואן וז'יבנשי. ב-2013, יצא האלבום Yeezus של הראפר קניה וסט, בו הפיק שתי רצועות: "Black Skinhead" ו-"Send It Up", שתי הרצועות הופקו יחד עם קניה וסט, דאפט פאנק, ברודינסקי ומייק דין. ב-28 באוקטובר 2012 הוציא גזאפלשטיין את אלבום הבכורה שלו, Aleph, באמצעות חברות התקליטים פרלופון רקורדס ו-OWSLA (בצפון אמריקה בלבד), שהוקלט מאז 2011. באותה השנה, הרמיקס שלו ל-"Shockwave" של דה האקר הוצג במשחק הווידאו Grand Theft Auto V, בתחנת הרדיו Soulwax FM.
בשנת 2015 הוציא גזאפלשטיין את הסינגל "Conquistador" בשיתוף עם ז'אן מישל ז'אר, שנכלל באלבום Electronica 1: The Time Machine. הוא הפיק גם את פסקול הסרט הצרפתי-בלגי מ-2015, "מרילנד", בבימויה של אליס ווינקור. בתחילת 2018 הוא הפיק את הרצועות "I Was Never There" ו-"Hurt You" מהמיני-אלבום של הזמר הקנדי דה ויקנד, My Dear Melancholy.
בנובמבר 2018 חתם גזאפלשטיין בקולומביה רקורדס, בה הוציא את "Reset", הסינגל הראשון מתוך אלבומו השני, Hyperion. בינואר 2019, הוציא שיתוף פעולה עם דה ויקנד בשם "Lost in the Fire", כסינגל השני מתוך האלבום. במרץ 2019, הוציא שיתוף פעולה נוסף מתוך האלבום עם פארל ויליאמס, "Blast Off". ב-8 במרץ 2019 יצא אלבומו השני, Hyperion, וזכה לביקורות מעורבות. ב-3 באוקטובר 2019 הודיע גזאפלשטיין כי יוציא מיני-אלבום בשם Novo Sonic System, המורכב משש רצועות. המיני-אלבום יצא למחרת.
דיסקוגרפיה > אלבומי אולפן

2013: Aleph
2019: Hyperion
2024: Gamma
דיסקוגרפיה > מיני-אלבומים

2008: Vengeance Factory
2009: Modern Walk
2009: The Operator
2010: Variations
2011: Conspiracy Pt. 1
2011: Conspiracy Pt. 2
2011: Conspiracy Pt. 2 (עם דה האקר)
2012: Bromance #4: Rise of Depravity
2019: Novo Sonic System
דיסקוגרפיה > פסקולים

2015: Maryland (Disorder): Original Motion Picture Soundtrack
הערות שוליים

↑  "Birthdays: June 13". Houston Chronicle. 2018-06-13. DJ/producer Gesaffelstein is 31
↑  "Celebrity birthdays for June 13, 2017". The Mercury News. 2017-06-13. DJ/producer Gesaffelstein is 30
↑  Battan, Carrie (2019-03-25). "Gesaffelstein's Dance Music Punctures the Coachella Bubble". Mike Lévy, a thirty-one-year-old Frenchman who records as Gesaffelstein
↑  Géraldine Sarratia. "Gesaffelstein, nouveau prince de la techno française". Les Inrocks..
↑  "Zone : le noir label de The Hacker et Gesaffelstein fête ses 10 ans - Tsugi". Tsugi. 2019-03-26.
↑  "Musique de la pub Citroën DS4 – Just Mat". reclame.fr..
↑  Caramanica, Jon (2013-12-05). "Gesaffelstein, a.k.a. Mike Levy, at Webster Hall". The New York Times.
↑  "Gesaffelstein's Debut Album 'Aleph' - Out Now!". EDM Sauce. 2019-01-17.
↑  "Gesaffelstein & Jean-Michel Jarre Collaborate For 'Conquistador'". Harder Blogger Faster. 20 באפריל 2015. נבדק ב-21 באפריל 2015. {{cite web}}:  (עזרה)
↑  Meadow, Matthew (29 במרץ 2018). "BREAKING: The Weeknd Calls On Skrillex, Daft Punk, Gesaffelstein & More For New EP [MUST LISTEN]". Your EDM. נבדק ב-2019-01-17. {{cite news}}:  (עזרה)
↑  Gesaffelstein Returns, Signs to Columbia Pitchfork
↑  "The Weeknd's Got Everyone Excited Teasing New Music 'Lost In The Fire'". Capital. נבדק ב-2019-01-17.
↑  "Gesaffelstein & Pharrell Williams Go Pop In The Shadows On 'Blast Off': Watch". Billboard. נבדק ב-2019-03-09.
↑  "Gesaffelstein's 'Hyperion' Is a Moody Mix Of Pop, Goth & Cinematic Scores: Listen". Billboard. נבדק ב-2019-03-09.
↑  Larry Fitzmaurice (12 במרץ 2019). "Gesaffelstein – Hyperion". Pitchfork. נבדק ב-12 במרץ 2019. {{cite web}}:  (עזרה)
↑  "Gesaffelstein surprises fans with new EP, 'NOVO SONIC SYSTEM'". Dancing Astronaut. 2019-10-03.
| --- | --- |
בקרת זהויות :  BnF: cb167287621 (data)  GND: 1053336292  ISNI: 0000 0004 3381 7666  LCCN: no2014051197  MusicBrainz: cc3e537d-ff34-423f-8cd6-635a80f4dba7  VIAF: 308240127   WorldCat (עם VIAF): 308240127
FEC

FEC (ראשי תיבות באנגלית של Forward Error Correction) היא טכניקה לתיקון שגיאות הנפוצה בתחומי הטלקומוניקציה, תורת המידע ותורת הקודים, כאשר מעבירים נתונים בערוצי תקשורת לא אמינים או רועשים.
הרעיון המרכזי הוא שהשולח מקודד את המסר תוך שימוש בייתור באמצעות קוד לתיקון שגיאות או ECC.
המתמטיקאי האמריקאי ריצ'רד המינג היה החלוץ בתחום זה ב-1940, והמציא את קוד תיקון השגיאות הראשון ב-1950, Hamming (7,4) Code.
תיאור המנגנון

FEC מושג על ידי הוספת יתירות למידע המועבר באמצעות אלגוריתם, כלומר שידור המסר מספר רב של פעמים. ביט מיותר עשוי להיות פונקציה מורכבת של ביטים רבים בקלט המקורי. המידע בפלט המקודד עלול לא להופיע כלל בצורתו המקורית; קודים הכוללים הקלט המקורי כפי שהוא מכונים שיטתיים, בעוד אלה שלא מכונים בלתי-שיטתיים.
דוגמה פשטנית של FEC היא להעביר כל ביט (ספרה -
0 ו-1) שלוש פעמים, קוד אשר ידוע בתור "קוד רפטטיבי (3,1)". דרך ערוץ רועש, ניתן לראות 8 גרסאות של הפלט, כמובא בטבלה להלן.
| שלישייה מתקבלת | כיצד נפרש את הקלט המתקבל |
| --- | --- |
000: 0 (ללא שגיאות)
001: 0
010: 0
100: 0
111: 1 (ללא שגיאות)
110: 1
101: 1
011: 1
המנגנון מאפשר תיקון של השגיאה בכל אחת משלוש הדגימות על ידי "רוב קולות" או "דמוקרטית ההצבעה". יכולת התיקון של FEC במקרה זה היא טעות של עד 1 ביט בשלשה.
ראו גם

קצב קוד
קוד תיקון שגיאות
Bit error ratio
הערות שוליים

↑  Charles Wang; Dean Sklar; Diana Johnson (Winter 2001–2002). "Forward Error-Correction Coding". Crosslink — The Aerospace Corporation magazine of advances in aerospace technology. The Aerospace Corporation. 3 (1). אורכב מ-המקור ב-2012-02-25. נבדק ב-2017-07-24. How Forward Error-Correcting Codes Work
↑  Hamming, R. W. (באפריל 1950). "Error Detecting and Error Correcting Codes" (PDF). Bell System Tech. J. USA: AT&T. 29 (2): 147–160. doi:10.1002/j.1538-7305.1950.tb00463.x. נבדק ב-4 בדצמבר 2012. {{cite journal}}:  (עזרה)(הקישור אינו פעיל)
המשמר המלכותי של בהוטן

| --- | --- |

דגל המשמר המלכותי
 פרטים
 מדינה:  בהוטן בהוטן
המשמר המלכותי של בהוטן הוא אחת משלוש הזרועות המרכיבות את הכוחות המזוינים של בהוטן לצד הצבא המלכותי, המשטרה המלכותית. המשמר המלכותי כולל את 1,000 החיילים המובחרים ביותר של הצבא המלכותי, אשר אמונים על הגנת משפחת המלוכה הבהוטנית. המשמר נמצא תחת פיקודו האישי של מלך בהוטן.
חיילי המשמר מקבלים את הציוד המתקדם ביותר של הצבא המלכותי ועוברים אימונים נוקשים בהודו. חיילי המשמר הוכיחו את עצמם במהלך מבצע הכל ברור - פעולה של צבא בהוטן כנגד בדלנים איסלאמיים באסאם שפעלו כנגד בהוטן במהלך השנים. בפיקודו האישי של המלך ג'יגמה סינגייה ואנגצ'וק, הוביל המשמר את ההתקפות כנגד הבדלנים ונחל ניצחונות רבים עם אבדות מעטות.
במערב, ספג המשמר המלכותי ביקורת מארגוני זכויות אדם בטענה שהוא מבצע מעצרים שרירותיים ואפילו עינויים כנגד מתנגדים למשפחת המלוכה.
הערות שוליים

↑  We will struggle for full democracy - Nepali Times
↑  "India / Bhutan: Imminent extradition / Fear of torture: Rongthong Kunley Dorji".
עבריינות תעסוקתית

עבריינות תעסוקתית היא עבירה בודדת, או סדרתית עם נטייה למועדות, של עובד או מעסיק לפגיעה בדיני עבודה או עובדים. העסקת עבריינים תעסוקתיים עלולה לפגוע במיתוג מעסיק ומיתוג פנים-ארגוני, כמו בעיות באיתור וגיוס עובדים פוטנציאלים וראויים.
מקומות עבודה עם תרבות ארגונית של עבריינות תעסוקתית לרוב יהיו בעלי תחלופת עובדים ושחיקת עובדים ברמה גבוהה. כמו יהיו עם סביבת עבודה לא מגוונת מבחינת מגדרית, מגזרית, עדתית, דתית, לאומית והשקפה פוליטית.
הנזק שנגרם לאינטרסים הכלכליים, החברתיים והממשלתיים כתוצאה מעבריינות תעסוקתית מהווה בעיה רצינית, שכן הוא פוגע באופן ישיר ביכולת מוסדות לפעול בצורה יעילה ופרודוקטיבית. במקרי פגיעה ביעילות מוסדות, הדבר עשוי להוביל לאי יעילות, סטגנציה, כשל שוק, חוסר תיאום ובזבוז משאבים חיוניים ומוגבלים, דבר שמקשה על השגת מטרות. בנוסף, פגיעות אלו משפיעות לרעה על המשקיעים, הצרכנים והעובדים, שלעיתים נאלצים להתמודד עם הפסדים כלכליים, אובדן הזדמנויות תעסוקה או עלויות גבוהות יותר. השפעת התופעה לא מוגבלת רק לתחום הכלכלי – היא גם פוגעת בבריאות הפיזית והנפשית של האוכלוסייה ובביטחון הציבור. כשהיא יוצרת חוסר יציבות שעלול להוביל לסיכון בטיחותי, נפשי או בריאותי. לכן, על מעסיקים לקדם אמצעי מניעה, כמו לוודא מיגור תופעה זו תוך קידום טיפול מהיר וממוקד במקרים שהתגלו, כדי למנוע את השפעותיה המזיקות הרחבות.
ביטויי עבריינות תעסוקתית

תמריצים כלכליים: רווחים גבוהים העשויים להניע מעסיקים וממונים לבצע עבירות. כדוגמת: לשלשל לכיסם כל חיסכון שקידמו מהוצאות המעסיק על העובדים עצמם, או רווחים על בסיס ביצועי או תפוקת עובדים (שהעובדים עצמם לא נהנים משום חלק מהעניין ואף חווים דחק).
לחץ כלכלי: לחץ על העובדים להשיג יעדים לא מציאותיים ללא מימון הכשרה מקצועית מתאימה, תנאי שכר נמוכים, חוסר ודאות תעסוקתית.
חוסר פיקוח: היעדר מנגנוני פיקוח יעילים על מקומות עבודה, חוסר מודעות של עובדים לזכויותיהם.
תרבות ארגונית לקויה: הכלת התנהגות דורסנית של ממונים או עובדים כלפי עובדים אחרים בדמות צעקות, ניצול יחסי מרות, ביזוי והקטנה, הטרדות מיניות והתעמרויות. תוך אי-קידום אמצעי מניעה למנהלים ולעובדים באופן תדיר מדי שנה. או סביבת עבודה מכילה, נעימה ומכבדת.
אי קיום שוויון הזדמנויות; תוך קידום סובלנות לאלימות ואפליה. היררכיה קשיחה והגמונית, חוסר שקיפות. לרבות הכלה של הטרדות בעבודה ופגיעה בזכות לפרטיות.
חוסר אכיפה: אכיפה לקויה של חוקי העבודה, פיקוח ועונשים שאינם מרתיעים מספיק.
סוגי עבירות תעסוקתיות > עבירות מעסיק

עריכת בדיקת רקע: תוך פגיעה בזכות לפרטיות.
שאלות פוליטיות בראיון ובמקום העבודה.
הפרת חוזי עבודה: אי תשלום שכר בזמן, אי תשלום פנסיה אי מתן תנאים סוציאליים, פיטורים שלא כדין, כמו שידול חתימה על מכתב התפטרות.
הטרדות מיניות: התנהגות מינית בלתי רצויה במקום העבודה, הכוללת צפייה בפורנו וכניסה לאתרים אסורים בשעות העבודה, שיח מיני לא מכבד, הטרדה מילולית, פיזית, או יצירת סביבה מאיימת או משפילה.
אפליה בעבודה: סביבה הומוגנית אפליה על רקע גזע, מין, דת, לאום, נטייה מינית, גיל, מוגבלות או כל נימוק אחר האסור בחוק - בהתייחס לכל הדרגים (ניהולי ועובדים).
סחיטה והתנהגות מאיימת: איומים על עובדים כדי להשפיע על התנהגותם במקום העבודה, בעיקר על ידי עובדים עם מרות או וותק.
הפרת חוקי העבודה, כגון חוק עבודת נשים, חוק עובדים זרים וחוק שכר שווה לעובדת ולעובד.
במשרדים ממשלתיים גם אי עמידה בדיני מכרזים, חובת תום לב במעמד המכרז לעבודה ועמידה בדיני אוכלוסיות מועדפות וחובת הבטחת ייצוג. חובת אפשרות החזרת עובד מתפטר ב-30 יום לאחר הגשתו מכתב פיטורים.
אי עמידה וביצוע של הגדרות התפקיד כפי שנקבעו בחוזה.
קיום משחק לא שיתופי פנים ארגוני שמזיק לטווח הארוך לחברה ורווחיה, לרוב בא לידי ביטוי בקידום אנשים חסרי מוסר, מנהיגות, גמישות מחשבתית, חוסן נפשי ותכונות דינאמיות ההכרחיות בניהול מרובה משתתפים.
גניבת רעיונות, פעולות או תהליכים של אחרים והצגתם כשלי בלקיחת קרדיט בלעדי עליהם. מתבטא בתחלופת עובדים גבוהה תחת אותו מנהל, בין אם בתפקיד ספציפי או צוות באופן כללי.
מינוי מקורבים כנפוטיזם או מינויים פוליטיים על תקנים שלא משרת אמון. אי קבלה להעסקה או אי קידום הולם של בעלי נתונים מתאימים, לרוב תוך קידום אנשים חסרי התאמה; במטרת קידום עצמי על חשבון ותוך ביטול מתחרים ראויים אחרים למשרות קידום באותה החברה.
הקמת רשת מעסיקים מאותו הענף להדרת עובד שפוטר או עזב מכל הענף. ברמת אחזקה של מעל 40% מכל הענף - הדבר מהווה כקרטל; במקרה והעובד מכוון תעסוקתית לענף ולתפקיד מסוים הדבר לוודאי יפגע ביכולת העובד למצוא עבודה יציבה והולמת אחרת; ויגרור אובדן ושחיקה בכישורי עבודה.
ביצוע פעולות לא חוקיות לטובת חיסכון ארגוני, עובדים מועדפים או ממונים, כטובה בתמורה לטובה, מבלי שהתבקשו לך - בין אם בהפגנת כוח כחרם חברתי, התעמרות בעבודה או הטרדה מינית כביזוי או כהבאה להתפטרות או פיטורים מתחרים ראויים במערכת הפנים ארגונית. מתוקף אמונה שיזכו לגמול מאוחר יותר על כך, כקידום, העלאה, תוספת שעות או הזדמנויות תעסוקתיות או עסקיות.
סוגי עבירות תעסוקתיות > עבירות מעסיק > עבירות הקשורות לבטיחות ובריאות

הפרת הוראות בטיחות: אי מתן ציוד מיגון מתאים, אי ביצוע בדיקות בטיחות, חשיפת עובדים לסכנות בריאותיות או סכנות נפש.
סוגי עבירות תעסוקתיות > עבירות מעסיק > עבירות סביבתיות

זיהום סביבתי.
הפרת חוקי תכנון ובנייה הקשורים למקום העבודה.
סוגי עבירות תעסוקתיות > עבירות נגד המעסיק

גניבה: גניבת רכוש מהמעסיק, לרבות כסף, ציוד או מידע סודי (הסכם אי-תחרות).
הונאה: הצגת מצג שווא למעסיק, כגון הצגת תעודות לימוד מזויפות או הצהרות כוזבות על ניסיון תעסוקתי.
חבלות במזיד ברכוש: נזק מכוון לרכוש של המעסיק.
ראו גם

חוק הגנה על עובדים (חשיפת עבירות ופגיעה בטוהר המידות או במינהל התקין)
דיני עבודה
יחסי עובד–מעביד
אפליה תעסוקתית
לקריאה נוספת

אלירן לנקרי, עבריינות צווארון לבן בראי הפרופילאות: ניתוח פסיכולוגי של עבריינות תעסוקתית והשימוש בפוליגרף לצמצומה. מכון פוליגרף אתיקה.
דניאל דנינו, עבריינות במקום העבודה
הערות שוליים

↑  בנימין עוזרי, עבריינות תעסוקתית
↑  מה מותר ומה אסור לשאול בראיון עבודה?, פורטל עובדים
↑  מתי אסור לפטר עובדים?, משרד העבודה
↑  מניעת הטרדה מינית בעבודה, קווי החירום לנפגעות ולנפגעי תקיפה מינית
↑  אפליה אסורה בעבודה, באתר כל זכות
פרס בראבו

| --- | --- |
 מדינה:  איטליה
 הגוף המעניק:  גוארין ספורטיבו
 תקופת הפרס:  1978–2015 (כ־37 שנים)
 המספר הרב ביותר של זכיות:  ספרד אמיליו בוטרגניו   ברזיל רונאלדו   (2 זכיות)
 
פרס בראבו היה פרס שנתי שהוענק על ידי המגזין האיטלקי "גוארין ספורטיבו" לכדורגלן הצעיר המצטיין באירופה בעונה שחלפה. הזוכה הראשון בפרס היה ג'ימי קייס, והשחקן הלא-אירופאי הראשון שזכה בפרס היה רונאלדו. 
לאחר הענקתו ב-2015 הפרס חדל מלהתקיים.
עד 1992 חולק הפרס לשחקנים עד גיל 23 שהשתתפו באחת משלוש התחרויות האירופיות (גביע אירופה, גביע אופ"א וגביע המחזיקות), ומאז העניק המגזין את הפרס לשחקנים עד גיל 21, אך בכל ליגה אירופית.
רשימת הזוכים

| שנה | שחקן | מועדון |
| --- | --- | --- |
| 1978 | אנגליה ג'ימי קייס | אנגליה ליברפול |
| 1979 | אנגליה גרי בירטלס | אנגליה נוטינגהאם פורסט |
| 1980 | גרמניה האנזי מילר | גרמניה שטוטגרט |
| 1981 | סקוטלנד ג'ון ווק | אנגליה איפסוויץ' טאון |
| 1982 | אנגליה גארי שו | אנגליה אסטון וילה |
| 1983 | סן מרינו מאסימו בוניני | איטליה יובנטוס |
| 1984 | איטליה אובלדו ריג'טי | איטליה רומא |
| 1985 | ספרד אמיליו בוטרגניו | ספרד ריאל מדריד |
| 1986 | ספרד אמיליו בוטרגניו | ספרד ריאל מדריד |
| 1987 | הולנד מרקו ואן באסטן | הולנד אייאקס אמסטרדם |
| 1988 | ישראל אלי אוחנה | בלגיה מכלן |
| 1989 | איטליה פאולו מאלדיני | איטליה מילאן |
| 1990 | איטליה רוברטו באג'ו | איטליה פיורנטינה |
| 1991 | יוגוסלביה רוברט פרוסינצ'קי | יוגוסלביה הכוכב האדום בלגרד |
| 1992 | ספרד ז'וזפ גוארדיולה | ספרד ברצלונה |
| 1993 | ויילס ראיין גיגס | אנגליה מנצ'סטר יונייטד |
| 1994 | איטליה כריסטיאן פאנוצ'י | איטליה מילאן |
| 1995 | הולנד פטריק קלויברט | הולנד אייאקס אמסטרדם |
| 1996 | איטליה אלסנדרו דל פיירו | איטליה יובנטוס |
| 1997 | ברזיל רונאלדו | ספרד ברצלונה |
| 1998 | ברזיל רונאלדו | איטליה אינטר מילאנו |
| 1999 | איטליה ג'אנלואיג'י בופון | איטליה פארמה |
| 2000 | ספרד איקר קסיאס | ספרד ריאל מדריד |
| 2001 | אנגליה אוון הארגריבס | גרמניה באיירן מינכן |
| 2002 | גרמניה כריסטוף מצלדר | גרמניה בורוסיה דורטמונד |
| 2003 | אנגליה ויין רוני | אנגליה אברטון |
| 2004 | פורטוגל כריסטיאנו רונאלדו | אנגליה מנצ'סטר יונייטד |
| 2005 | הולנד אריין רובן | אנגליה צ'לסי |
| 2006 | ספרד ססק פברגאס | אנגליה ארסנל |
| 2007 | ארגנטינה ליונל מסי | ספרד ברצלונה |
| 2008 | צרפת קארים בנזמה | צרפת אולימפיק ליון |
| 2009 | ספרד סרחיו בוסקטס | ספרד ברצלונה |
| 2010 | גרמניה תומאס מולר | גרמניה באיירן מינכן |
| 2011 | בלגיה אדן הזארד | צרפת ליל |
| 2012 | איטליה מרקו וראטי | איטליה פסקרה |
| 2013 | ספרד איסקו | ספרד מלאגה |
| 2014 | צרפת פול פוגבה | איטליה יובנטוס |
| 2015 | איטליה דומיניקו ברארדי | איטליה ססואולו |
ראו גם

פרס נער הזהב
טרה רוסה

טרה רוסה
טרה רוסה (מלטינית: Terra rossa – "אדמה אדומה") היא סוג של קרקע חרסיתית חומה-אדומה המתהווה מבלייה של סלע גיר קשה (או דולומיט).